Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**NUOTOLINIO POSĖDŽIO PROTOKOLAS**

2021 m. liepos 30 d. Nr. VI 17-11(1.30.)

Vilnius

1. **SVARSTYTA.** Valstybinės kultūros paveldo komisijos sprendimo „Dėl Kultūros paveldo departamento prie Kultūros ministerijos 2020 metų veiklos plano vykdymo ataskaitos“ projektas.

Balsavimas dėl pritarimo sprendimo projektui:

Už – 8 nariai

Prieš – nėra

Susilaikė – nėra

**NUTARTA.** 1. Pritarti sprendimo „Dėl Kultūros paveldo departamento prie Kultūros ministerijos 2020 metų veiklos plano vykdymo ataskaitos“ projektui. 2. Nuo rugsėjo mėn. tęsti Paveldo komisijos darbo grupės, nagrinėjusios veiklos ataskaitos klausimą, veiklą – parengti siūlymus Kultūros ministerijai dėl Kultūros paveldo departamento veiklos ataskaitos teikimo formos keitimo, numatant privalomumą ataskaitoje teikti ne tik kiekybinius rodiklius, bet ir analitinę veiklos pristatymo dalį. 3. Kultūros paveldo departamento veiklos ataskaitos klausimą sieti su vykdomos Nekilnojamųjų kultūros vertybių tvarkybos darbų (Paveldotvarkos) finansavimo programos įgyvendinimo problematika. 4. Pakeisti darbo grupės dėl Kultūros paveldo departamento veiklos ataskaitos sudėtį.

2. **SVARSTYTA**. UNESCO Pasaulio kultūros ir gamtos paveldo apsaugos konvencijos įgyvendinimas.

**NUTARTA.** 1. Nuo rugsėjo mėn. tęsti Paveldo komisijos sudarytos darbo grupės veiklą, kuri nagrinėdama UNESCO Pasaulio kultūros ir gamtos paveldo apsaugos konvencijos nuostatų įgyvendinimo klausimą ištirtų nuostatų tiesioginio taikymo problematiką ir nustatytų, kurios nuostatos nėra įgyvendinamos ar įtvirtintos nacionaliniuose teisės aktuose, bei teiktų siūlymus atsakingoms valstybės institucijoms. 2. Papildyti darbo grupę.

3. **SVARSTYTA**. Tyrimo programos dėl statybų Vilniaus baroko ansambliuose patvirtinimas.

**NUTARTA**. 1. Atsižvelgiant į Paveldo komisijos narės surinktos medžiagos dėl statybų projekto Šv. apaštalų Pilypo ir Jokūbo bažnyčios ir dominikonų vienuolyno ansamblio teritorijoje, Vilniuje, chronologinį išdėstymą ir proceso grandžių struktūravimą, parengti analogiškas statybų projekto Misionierių ir šaričių vienuolijų ansamblio teritorijoje, Vilniuje, chronologinių įvykių ir proceso grandžių suvestines. 2. Abiejų atvejų suvestines aptarti darbo grupės posėdyje. 3. Darbo grupės nariams pritarus suvestinėms, Paveldo komisijai teikti tyrimo programą tvirtinimui.

4. **SVARSTYTA**. Statybų projekto Bokšto g. 21A, Vilniuje, viešinimo ir sprendinių įgyvendinimas.

**NUTARTA**. 1. Nagrinėti statybų projektą Bokšto g. 21A, Vilniuje. 2. Po išsamesnės analizės ir nustačius galimus pažeidimus parengti kreipimąsi į Generalinę prokuratūrą dėl viešojo intereso gynimo (dėl Bokšto g. 21A, Vilniuje). 3. Parengti kreipimąsi į Specialiųjų tyrimų tarnybą dėl statybų projekto Bokšto g. 21A, Vilniuje, proceso eiliškumo patikrinimo. 4. Po išsamesnės analizės parengti kreipimąsi į LR Prezidentą, LR Seimą dėl galimai blogėjančios kultūros paveldo būklės Vilniaus senamiestyje. 5. Papildyti Paveldo komisijos atsakymo UAB „B.O.K. projektai“ projektą, nurodant, jog „UNESCO Pasaulio kultūros ir gamtos paveldo apsaugos konvencijos įgyvendinimo gairių 118bis punkte numatoma, kad nepaisant Įgyvendinimo gairių 179 ir 180 punktų, valstybės, šios Konvencijos Šalys, užtikrina, kad poveikio aplinkai vertinimai, poveikio paveldui vertinimai ir (arba) strateginiai poveikio aplinkai vertinimai būtų – kaip būtina sąlyga – atliekami vystymo projektams ir planuojamai veiklai pasaulio paveldo vertybėje arba jos aplinkoje. Šie vertinimai turėtų padėti nustatyti vystymosi alternatyvas, taip pat galimą teigiamą ir neigiamą poveikį vertybės išskirtinei visuotinei vertei ir rekomenduoti švelninimo priemones siekiant išvengti sunykimo ar kitokio neigiamo poveikio vertybės kultūros ar gamtos paveldui, ar jo platesnei aplinkai. Tai užtikrins ilgalaikį išskirtinės visuotinės vertės išsaugojimą ir stiprins paveldo atsparumą nelaimėms ir klimato kaitai. Vertinimas turi būti atliktas vadovaujantis Tarptautinės paminklų ir paminklinių vietovių tarybos (ICOMOS) „Rekomendacijomis dėl poveikio pasaulio kultūros paveldo vertybėms vertinimo“ (2011 m.).

5. **SVARSTYTA**. Sovietinio laikotarpio palikimo išsaugojimas (P. Cvirkos paminklo).

**NUTARTA**. 1. Atidėti sovietinio laikotarpio palikimo išsaugojimo klausimo svarstymą. 2. Ateityje svarstant sovietinio laikotarpio disonuojančio palikimo išsaugojimo klausimus, nagrinėti juos apsiribojant tik procedūrinių procesų analize ir vertinimu.

6. **SVARSTYTA**. Kiti klausimai:

6.1. Informacija apie patvirtintą Vidaus kontrolės įgyvendinimo Valstybinėje kultūros paveldo komisijoje tvarkos aprašą.

Informuota apie patvirtintą Vidaus kontrolės įgyvendinimo Valstybinėje kultūros paveldo komisijoje tvarkos aprašą ir atlikto Paveldo komisijos 2018–2019 metų veiklos audito rekomendacijų įgyvendinimą.

6.2. Informacija apie „2021–2025 metų Tautinio paveldo produktų valstybinės apsaugos veiksmų plano“ ir „Tautinio paveldo produktų, tradicinių amatų meistrų ir tradicinių amatų neformaliojo mokymo programų atitikties tradicijai kriterijų aprašo“ projektus.

Informuota apie teiktas pastabas „2021–2025 metų Tautinio paveldo produktų valstybinės apsaugos veiksmų plano“ ir „Tautinio paveldo produktų, tradicinių amatų meistrų ir tradicinių amatų neformaliojo mokymo programų atitikties tradicijai kriterijų aprašo“ projektams.

Posėdžio pirmininkė doc. dr. Vaidutė Ščiglienė

Posėdžio sekretorė Anželika Vėžienė